Kjell Tore Innervik

Kjell Tore Innervik (født 1974 i Narvik) er en norsk perkusjonist innen klassisk musikk.

Han er utdannet ved Norges musikkhøgskole hvor han avsluttet sitt diplomstudium i slagverk høsten 2003 og har vært ansatt ved skolen siden 2008. I 2003 fikk han ConocoPhillips' musikkstipend på 50.000 kroner.

I 2018 ga han ut UTOPIAS - Radical Interpretations of Iconic Works for Percussion med verker for perkusjonsinstrument komponert av Iannis Xenakis og Morton Feldman. For utgivelsen ble han nominert til Spellemannprisen 2018 i klassen samtid.

Han har vært medlem av Oslo Sinfonietta siden 1998.

Diskografi 
 Chamber Music For Saxophone and Percussion (Lawo Records, 2010) - med Yngve Slettholm, Vegard Landaas, Sidsel Walstad, Noxas Saxophone Quartet 
 A Migrant in the New (Aurora, 2011)
 Rolf Wallin: Twine (2014) - med Håkon Stene under navnet Twine Percussion Duo
 UTOPIAS - Radical Interpretations of Iconic Works for Percussion (2L, 2018)

Referanser

Eksterne lenker 
 

Norske perkusjonister